范季遠作止齋求詩以此寄之
作者：蘇過
朝代：宋

paragraphs: 急流勇退真難事，要取榮枯君自味。
世間軒冕如嚼蠟，自覺山川天下貴。
君如八駿方服辀，帝閑正欲求千里。
刷燕秣越非所願，放浪煙霞躡雲水。
蕭然筑室在人境，身與此心俱欲止。
倦飛偶學陶彭澤，示疾還同老居士。
政憂功名來未免，吾駕不回誰與柅。
古來索價累高人，少室終南應所鄙。